અમદાવાદમાં આજે ભગવાન જગન્નાથજીની 141મી રથયાત્રાનો ભવ્ય પ્રારંભ થયો છે. રથયાત્રા પહેલાં મંદિરના મહંત દિલિપદાસજી મહારાજના હસ્તે ભગવાનની 4.30 વાગે મંગળા આરતી થઇ હતી. સૌ પહેલાં ભગવાનને ખીચડીનો મહાભોગ ધરાવવામાં આવ્યો હતો અને પછી ભગવાન નીજ રથમાં બિરાજ્યા હતા અને મુખ્યમંત્રી વિજય રૂપાણી અને નાયબ મુખ્યમંત્રી નીતિનભાઈ પટેલે પહિંદવિધિ કરાવી હતી. ત્યારબાદ રથયાત્રાનો વિધિવત ભવ્ય પ્રારંભ થયો હતો.